《偈颂一百零二首》
宋代·释慧远

我闻禅师，荣领天竺。
山色湖光，争辉夺日。
佛法禅道，日月灯烛。
眼放电光，机逾臂竹。
说云门禅，如珠走盘。
唱无生曲，铿金戛玉。
千眼洞明，万机攒簇。
佛祖并驱，水云叠足。
掣颠掣狂，可记可录。
诳哧闾阎，鼓荡流俗。
眉毛厮结，形影相逐。
把手共行，孤峰独宿。
彼上人者，难继高躅。
因甚如此，为佗牵犁入市，
骑牛上屋。七九从来八十三，
六六何曾三十六。

作者简介：释慧远，青原下八世，双泉郁禅师法嗣。住鼎州（今湖南常德）德山。事见《五灯会元》卷一五。今录诗二首。